50वें दिन असम के हिब्रूगड़ पहुंचा एमवी गंगा विलास
World's Longest River Cruise MV Ganga Vilas Update;  वाराणसी के रामनगर बंदरगाह से शुरु हुई एमवी गंगा विलास क्रूज की यात्रा मंगलवार को 50वें दिन बांग्लादेश होते हुए असम के हिब्रूगढ़ में पहुंच गया। क्रूज ने 3,200 किलोमीटर की यात्रा की
वाराणसी के रामनगर बंदरगाह से शुरू हुई एमवी गंगा विलास क्रूज की यात्रा मंगलवार को 50वें दिन बांग्लादेश होते हुए असम के डिब्रूगढ़ में पहुंच गई। क्रूज ने 3,200 किलोमीटर की यात्रा की है। इससे दुनिया की सबसे लंबी रिवर क्रूज यात्रा का रिकॉर्ड बना है। केंद्रीय जलमार्ग मंत्री सर्बानंद सोनोवाल ने क्रूज और पर्यटकों का स्वागत किया।
यात्रा के दौरान पर्यटकों को भारत और बांग्लादेश के अलग-अलग राज्यों की कला, संस्कृति, इतिहास और आध्यात्मिकता को देखना, जाना और समझा। बता दें कि 13 जनवरी को प्रधानमंत्री नरेंद्र मोदी ने यात्रा को हरी झंडी दिखाई थी। इस क्रूज में 5 स्टार होटल जैसी लग्जरी सुविधाएं हैं, इस रिवर क्रूज में 32 विदेशी टूरिस्ट ने यात्रा की। तय प्रोग्राम के मुताबिक 1 मार्च को हिब्रूगढ़ पहुंचना था लेकिन एक दिन पहले ही डेस्टिनेशन पर पहुंच गया।
भारत के 5 राज्यों और बांग्लादेश से गुजरा क्रूज
क्रूज ने भारत के 5 राज्यों UP, बिहार, झारखंड, पश्चिम बंगाल, असम और बांग्लादेश की यात्रा की है। क्रूज वाराणसी, पटना, कोलकाता, ढाका, गुवाहटी, डिब्रूगढ़ समेत 50 प्रमुख पर्यटन स्थलों से होकर गुजरा।
इस दौरान यात्रियों ने गंगा, भागीरथी, हुगली, विद्यावती, मातला, सुंदरवन रिवर सिस्टम्स-5, मेघना, पद्मा, जमुना और ब्रह्मपुत्र जैसी 27 नदियां पार की।
क्रूज में 18 सुइट, रेस्टोरेंट, बार, जैसी सुविधाएं
क्रूज में 18 सुइट हैं और रेस्टोरेंट, बार, जैसी सुविधाएं स्पा, सनडेक, जिम और लाउंज जैसी हाईटेक सुविधाएं हैं। मेन डेक पर इसके 40 सीटों वाले रेस्तरां में कॉन्टिनेंटल और इंडियन फूड के साथ बफे काउंटर बने हैं।
ऊपरी डेक की आउटडोर सिटिंग में स्टीमर चेयर्स और कॉफी टेबल के साथ एक बार है। बाथ टब वाला बाथरूम, कन्वर्टिबल बेड्स, फ्रेंच बालकनी, LED टीवी, तिजोरी, स्मोक अलार्म्स, लाइफ वेस्ट और स्प्रिंकलर्स भी हैं।
क्रूज की रफ्तार 12 से 20 किमी प्रति घंटा
गंगा विलास की रफ्तार 12 से 20 किलोमीटर प्रति घंटा है। सीवेज ट्रीटमेंट प्लांट के साथ क्रूज में पीने के पानी के लिए RO सिस्टम है। क्रूज में लोगों की सुविधा और उनकी जरूरतों के लिए सभी जरूरी सुविधाएं मौजूद हैं।
क्रूज यात्रा के दौरान की कुछ झलकियां
